**ΠΑΡΑΡΤΗΜΑ 1**

|  |  |  |  |  |  |
| --- | --- | --- | --- | --- | --- |
|  | **ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΓΡΑΦΕΙΩΝ ΤΟΥΡΙΣΜΟΥ ΚΑΙ**  **ΤΑΞΙΔΙΩΝ ΚΑΙ ΞΕΝΑΓΩΝ ΝΟΜΟΥΣ ΤΟΥ 1995 ΜΕΧΡΙ 2013** | | | | |
|  |  | | | | |
|  | Η Βουλή των Αντιπροσώπων ψηφίζει ως ακολούθως: | | | | |
|  |  | | | | |
| Συνοπτικός τίτλος.  41 (Ι) του 1995  9(Ι) του 1997  69(Ι) του 1997  98(Ι) του 1998  68(Ι) του 2001  71(Ι) του 2003  198(Ι) του 2004  83(I) του 2012  151(Ι) του 2013  166(Ι) του 2013. | 1.-Ο παρών Νόμος θα αναφέρεται ως ο περί Γραφείων Τουρισμού και Ταξιδιών και Ξεναγών (Τροποποιητικός) Νόμος του 2021 και θα διαβάζεται μαζί με τους περί Γραφείων Τουρισμού και Ταξιδιών και Ξεναγών Νόμους του 1995 έως 2013 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Γραφείων Τουρισμού και Ταξιδιών και Ξεναγών Νόμοι του1995 έως 2021. | | | | |
|  |  | | | | |
| Τροποποίηση του άρθρου 2 του βασικού νόμου. | 2.- Το άρθρο 2 του βασικού νόμου τροποποιείται ως ακολούθως: | | | | |
|  |  | |  | | |
|  | (α) Με τη διαγραφή των ορισμών «Διοικητικό Συμβούλιο», «δίπλωμα», «Εθνικός Αερομεταφορέας», «Οργανισμός», «πιστοποιητικό» και «Υπουργός»∙ | | | | |
|  |  | | | | |
|  | (β) Με την τροποποίηση του ορισμού «επιχειρηματίας» με την προσθήκη σ’ αυτόν, αμέσως μετά τη λέξη «Γραφείου», της φράσης «ή/και έχει την οικονομική εκμετάλλευση του Γραφείου ή/και την ευθύνη για τη διαχείρισή του»· | | | | |
|  |  | |  | | |
|  | (γ) Με την προσθήκη στην κατάλληλη αλφαβητική σειρά, των ακόλουθων όρων και ορισμών: | | | | |
|  |  | |  | | |
|  |  | | ««διευθυντής» σημαίνει το πρόσωπο που ασκεί τη διεύθυνση του Γραφείου· | | |
|  |  | |  | | |
|  |  | |  | | |
|  |  | |  | | |
|  |  | | «Υφυπουργείο Τουρισμού» έχει την έννοια που δίδεται σε αυτό δυνάμει του άρθρου 3 του περί της Ίδρυσης Υφυπουργείου Τουρισμού και Διορισμού Υφυπουργού Τουρισμού παρά τω Προέδρω και Συναφών Θεμάτων Νόμος του 2018· | | |
|  |  | |  | | |
|  |  | | «Υφυπουργός Τουρισμού» σημαίνει το πρόσωπο που διορίζεται από τον Πρόεδρο της Δημοκρατίας δυνάμει του άρθρου 6 του περί της Ίδρυσης Υφυπουργείου Τουρισμού και Διορισμού Υφυπουργού Τουρισμού παρά τω Προέδρω και Συναφών Θεμάτων Νόμος του 2018. ». | | |
|  |  | | | | |
|  | (γ) Όπου συναντώνται στο κείμενο του βασικού νόμου οι λέξεις «Διοικητικό Συμβούλιο» και «Οργανισμός» αντικαθίστανται από τις λέξεις «Υφυπουργείο Τουρισμού», στον αντίστοιχο γραμματικό τύπο. | | | | |
|  |  | | | | |
| Τροποποίηση του άρθρου 3 του βασικού νόμου. | 3.- Το άρθρο 3 του βασικού νόμου τροποποιείται ως ακολούθως: | | | | |
|  |  | | | | |
|  | (α) Με την διαγραφή στο εδάφιο (1) μετά τη λέξη «αναλαμβάνει» της φράσης «κατ’ επάγγελμα και έναντι αμοιβής» (3η γραμμή). | | | | |
|  |  | | | | |
|  | (β) Με την προσθήκη του εδαφίου (3) αμέσως μετά το εδάφιο (2): | | | | |
|  |  | | | | |
|  | «  156 (Ι) του 2004  97 (Ι) του 2007.  14(I) του 2000 237(I) του 2004 93(I) του 2007 16(I) του 2008 125(I) του 2009 133(Ι) του 2013. | | | | (3) Γραφείο δύναται να παρέχει τις υπηρεσίες που προβλέπονται στο εδάφιο (1) εξ αποστάσεως κατά τον τρόπο που ρυθμίζονται από τον περί Ορισμένων Πτυχών των Υπηρεσιών της Κοινωνίας της Πληροφορίας και ειδικά του Ηλεκτρονικού Εμπορίου καθώς και για Συναφή Θέματα Νόμο του 2004 και από τον περί της Σύναψης Καταναλωτικών Συμβάσεων εξ Αποστάσεως Νόμος του 2000.  ». |
|  |  | | | | |
|  | (β) Με την προσθήκη στις παραγράφους (α), (β), και (γ) του εδαφίου (1) της λέξης και του σημείου «και/» πριν το διαζευκτικό «ή». | | | | |
|  |  | | | | |
| Τροποποίηση του  άρθρου 4 του  βασικού νόμου. | 4.- Το άρθρου 4 του βασικού νόμου τροποποιείται ως ακολούθως: | | | | |
|  |  | | | | |
|  | (α) | | Το εδάφιο (4) τροποποιείται με την αντικατάσταση των στοιχείων «(γ) και (δ)» (4η γραμμή) σε «(α) και (β)». | | |
|  |  | |  | | |
|  | (β) | | Το εδάφιο (5) τροποποιείται με την αντικατάστασή του από το ακόλουθο νέο εδάφιο: | | |
|  |  | |  | | |
|  |  | | «Η άδεια λειτουργίας είναι διάρκειας τριών (3) ετών από την ημερομηνία έκδοσης αυτής και ανανεώνεται αυτόματα για εκάστοτε περίοδο τριών (3) ετών, εφόσον καταβληθεί στο Υφυπουργείο Τουρισμού το καθορισμένο τέλος, όπως αυτό δύναται να καθοριστεί σε σχετικούς κανονισμούς.». | | |
|  |  | | | | |
| Τροποποίηση του άρθρου 5 του βασικού νόμου. | 5.- Το άρθρο 5 του βασικού νόμου τροποποιείται ως ακολούθως: | | | | |
|  |  | | | | |
|  | (1) Με την αντικατάσταση της παραγράφου (α) του εδαφίου (3) με την ακόλουθη παράγραφο: | | | | |
|  |  | |  | | |
|  |  | | «(α) Να είναι κάτοχος διπλώματος πανεπιστημίου ή αναγνωρισμένης ανώτερης σχολής σε θέματα τουρισμού ή να έχει 3 τουλάχιστο χρόνια πείρα σε Γραφεία Τουρισμού·  Νοείται ότι η συνολική απαιτούμενη πείρα σε Γραφεία Τουρισμού και διάρκεια σπουδών να ανέρχεται σε τουλάχιστο τρία (3) χρόνια.» | | |
|  |  | | | | |
|  | (2) Με τη διαγραφή της παραγράφου (β) και την αναρίθμηση των παραγράφων (γ) και (δ) σε (β) και (γ) αντίστοιχα. | | | | |
|  |  | | | | |
|  |  | | | | |
|  |  | | | | |
|  |  | | | | |
|  |  | | | | |
|  |  | | | | |
|  |  | | | | |
|  |  | | | | |
|  |  | | | | |
| Τροποποίηση του  άρθρου 7 του βασικού νόμου. | 6. Tο εδάφιο (2) του άρθρου 7 του βασικού νόμου τροποποιείται με τη διαγραφή της φράσης «ή Συνεργατικού Πιστωτικού Ιδρύματος» (2η γραμμή) καθώς και τη διαγραφή στην επιφύλαξη αυτού της φράσης «ή Συνεργατικού Πιστωτικού Ιδρύματος» (2η γραμμή) και την αντικατάστασή της με τη φράση «ή Ασφαλιστικής Εταιρείας εγκεκριμένης από τον Έφορο Ασφαλειών». | | | | |
|  |  | | | | |
| Τροποποίηση του άρθρου 8 του βασικού νόμου. | 7.- Το άρθρο 8 του βασικού νόμου αντικαθίσταται ως ακολούθως: | | | | |
|  |  | | | | |
|  | «Ανάκληση άδειας. | | 8. Η άδεια ίδρυσης και λειτουργίας Γραφείου μπορεί να ανακαλείται αν- | | |
|  |  | |  | | |
|  |  | | (α) ο επιχειρηματίας ή ο διευθυντής του Γραφείου έχει καταδικαστεί για οποιαδήποτε παράβαση των διατάξεων του παρόντος Νόμου και Κανονισμών· ή | | |
|  |  | |  | | |
|  |  | | (β) έχει διαπιστωθεί από το Υφυπουργείο Τουρισμού οποιαδήποτε παράβαση των καθορισμένων στην άδεια όρων αυτή· ή | | |
|  |  | |  | | |
|  |  | | (γ) το Γραφείο έπαυσε να πληροί τις απαιτούμενες προϋποθέσεις του άρθρου 7·ή | | |
|  |  | |  | | |
|  |  | | (δ) όπου η άδεια ίδρυσης και λειτουργίας Γραφείου χορηγήθηκε δυνάμει ψευδών ή παραπλανητικών στοιχείων που υπέβαλε ο επιχειρηματίας· ή | | |
|  |  | |  | | |
|  |  | | (ε) οριστικής παύσης των εργασιών της επιχείρησης· ή | | |
|  |  | |  | | |
|  |  | | (στ) όπου κατόπιν αυτεπάγγελτου ελέγχου από Λειτουργό του Υφυπουργείου Τουρισμού διαπιστωθεί ότι δεν υπάρχει άδεια ίδρυσης και λειτουργίας Γραφείου σε ισχύ. ». | | |
|  |  | | | | |
| Τροποποίηση του άρθρου 9 του βασικού νόμου. | 8.- Το άρθρο 9 του βασικού νόμου τροποποιείται ως ακολούθως: | | | | |
|  |  | | | | |
|  | (α) Με την τροποποίηση της παραγράφου (α) του εδαφίου (1) με τη διαγραφή της φράσης «όπως καθορίζεται με Κανονισμούς». | | | | |
|  |  | | | | |
|  | (β) Με την διαγραφή της παραγράφου (β) του εδαφίου (1) και την αντικατάστασή της με την ακόλουθη νέα παράγραφο: | | | | |
|  |  | | | | |
|  |  | «να είναι στελεχωμένο με ένα τουλάχιστο άτομο συμπεριλαμβανομένου του Διευθυντή». | | | |
|  |  | | | | |
|  | (γ) Με την τροποποίηση του εδαφίου (2) με την προσθήκη της ακόλουθης επιφύλαξης: | | | | |
|  |  | | | | |
|  |  | «Νοείται ότι, επιτρέπεται η συστέγαση αδειούχων Γραφείων με γραφεία που ανήκουν είτε στον ίδιο Όμιλο εταιρειών είτε με γραφεία/εταιρείες που παρέχουν συμπληρωματικές ή σχετικές δραστηριότητες όπως υπηρεσίες ασφάλισης ταξιδίου, υπηρεσίες συναλλάγματος, ναυτιλιακά, ενοικιάσεις αυτοκινήτων και μεταφορές.». | | | |
|  |  | | | | |
| Τροποποίηση του άρθρου 10 του βασικού νόμου. | 9.- Το άρθρο 10 του βασικού νόμου τροποποιείται ως ακολούθως: | | | | |
|  |  | | | | |
|  | (α) | | με τη διαγραφή της φράσης «και τα προσόντα επιχειρηματία» (4η γραμμή) αμέσως μετά τη λέξη «προϋποθέσεις» στην επιφύλαξη του εδαφίου (2). | | |
|  |  | | | | |
|  | (β) | | με τη διαγραφή στο εδάφιο (6), αμέσως μετά τη λέξη «δυνάμει», της φράσης «των άρθρων 5 και 7» (5η και 6η γραμμή) και την αντικατάστασή της με τη φράση «του άρθρου 7». | | |
|  |  | |  | | |
|  | (γ) | | με τη διαγραφή στο εδάφιο (7) αμέσως μετά τη φράση «καθώς και από», της φράσης «τα άρθρα 5 και 7» (2η γραμμή) και την αντικατάστασή της με τη φράση «το άρθρο 7». | | |
|  |  | | | | |
| Τροποποίηση του άρθρου 12 του βασικού νόμου. | 10.- Το εδάφιο (2) του άρθρου 12 του βασικού νόμου τροποποιείται με τη διαγραφή της παραγράφου (α) και την αναρίθμηση της παραγράφου (β) σε (α). | | | | |
|  |  | | | | |
| Τροποποίηση του άρθρου 14 του βασικού νόμου. | 11. Το άρθρο 14 του βασικού νόμου τροποποιείται ως ακολούθως: | | | | |
|  |  | |  | | |
|  | (α) | | με την τροποποίηση του εδαφίου (2) με την αντικατάστασή του από το ακόλουθο νέο εδάφιο: | | |
|  |  | |  | | |
|  |  | | «(2) Η άδεια ξεναγού είναι διάρκειας τριών (3) ετών από την ημερομηνία έκδοσης αυτής και ανανεώνεται αυτόματα για εκάστοτε περίοδο τριών (3) ετών, εφόσον το Υφυπουργείο διαπιστώσει ότι εξακολουθούν να τηρούνται οι διατάξεις του παρόντος Νόμου και εφόσον καταβληθεί στο Υφυπουργείο Τουρισμού το καθορισμένο τέλος, όπως αυτό δύναται να καθοριστεί σε σχετικούς κανονισμούς του Υπουργικού Συμβουλίου.». | | |
|  |  | |  | | |
|  | (β) | | με την τροποποίηση του εδαφίου (7) με τη διαγραφή, αμέσως μετά τη λέξη «ανακληθεί», της φράσης «και πριν από τη λήξη της,» (1η γραμμή). | | |
|  |  | |  | | |
| Τροποποίηση του άρθρου 16 του βασικού νόμου. | 12.- Το άρθρο 16 του βασικού νόμου τροποποιείται ως ακολούθως: | | | | |
|  | (α) | | με τη διαγραφή του εδαφίου (3) και την αντικατάστασή του ως ακολούθως: | | |
|  |  | |  | | |
|  |  | | («3) Η Διοικούσα Επιτροπή απαρτίζεται από τον Πρόεδρο που ορίζεται από το Υφυπουργείο Τουρισμού, ο οποίος πρέπει να είναι Ανώτερος Λειτουργός του Υφυπουργείου Τουρισμού, και από τέσσερα μέλη ως εξής: | | |
|  |  | |  |  | |
|  |  | |  | (α) Δύο εκπροσώπους του Υφυπουργείου Τουρισμού· | |
|  |  | |  |  | |
|  |  | |  | (β) Έναν εκπρόσωπο του Συνδέσμου Ταξιδιωτικών Πρακτόρων Κύπρου· | |
|  |  | |  |  | |
|  |  | |  | (γ) Έναν εκπρόσωπο του Συνδέσμου Ξεναγών Κύπρου.». | |
|  |  | |  | | |
|  | (δ) | | με την τροποποίηση του εδαφίου (5) με την αντικατάσταση του κειμένου που αρχίζει με τη φράση «Ο Οργανισμός» (1η γραμμή) και τελειώνει με τη φράση «Διοικητικού Συμβουλίου» (2η γραμμή), με το ακόλουθο νέο κείμενο: | | |
|  |  | |  | | |
|  |  | | «Το Υφυπουργείο Τουρισμού έχει τη διοικητική ευθύνη της λειτουργίας της Σχολής και». | | |
|  |  | | | | |
| Τροποποίηση του άρθρου 17 βασικού νόμου | 13. -Το άρθρο 17 του βασικού νόμου τροποποιείται ως ακολούθως: | | | | |
|  | (α) | | με την τροποποίηση του εδαφίου (1) με τη διαγραφή στην παράγραφο (α), αμέσως μετά τον αριθμό «5» (3η γραμμή), της φράσης «, 6 και 9(2)» και την προσθήκη των λέξεων «και 6» αμέσως μετά τον αριθμό «5»· | | |
|  |  | |  | | |
|  | (β) | | με την τροποποίηση του εδαφίου (4) με την προσθήκη επιφυλάξεων ως ακολούθως: | | |
|  |  | |  | | |
|  |  | | «Νοείται ότι, η εκτέλεση του διατάγματος συνίσταται στη σφράγιση του Γραφείου εκ μέρους των οικείων αστυνομικών οργάνων, η οποία πραγματοποιείται με διαδικασία και μέσα, που καθορίζονται με απόφαση του Υπουργικού Συμβουλίου.». | | |
|  |  | |  | | |
|  |  | | «Νοείται περαιτέρω ότι, τυχόν παραβίαση των σφραγίδων εκ μέρους του επιχειρηματία ή του διευθυντή ή οποιουδήποτε προσώπου το οποίο ενεργεί κατ’ εντολή του επιχειρηματία ή του διευθυντή τιμωρείται, σύμφωνα με το εδάφιο (5) του παρόντος άρθρου.». | | |
|  |  | |  | | |
|  | (γ) | | Με την τροποποίηση του εδαφίου (4) με την προσθήκη, αμέσως μετά τον αριθμό «(2)» (δεύτερη γραμμή), της φράσης «ή παραβιάζει τις τυχόν σφραγίδες που έχουν τοποθετηθεί σύμφωνα με τοεδάφιο (4)». | | |
|  |  | |  | | |
|  | (δ) | | Με την προσθήκη νέου εδαφίου (6) ως ακολούθως: | | |
|  |  | |  | | |
|  |  | | (1) για την τιμωρία της προσφοράς των υπηρεσιών που εμπίπτουν στο πλαίσιο των διατάξεων του άρθρου 3, χωρίς άδεια ίδρυσης και λειτουργίας που χορηγείται δυνάμει των διατάξεων του παρόντος Νόμου, μέσω της χρήσης συστήματος ηλεκτρονικού υπολογιστή, εφαρμόζονται οι διατάξεις του περί της Σύμβασης κατά του Εγκλήματος μέσω του Διαδικτύου (Κυρωτικός) Νόμου, όπως αυτός εκάστοτε τροποποιείται ή αντικαθίσταται. | | |
|  |  | |  |  | |
|  |  | | (2) Τηρουμένων των διατάξεων της παραγράφου (1) το Δικαστήριο σε οποιοδήποτε στάδιο της διαδικασίας δύναται να διατάξει τα πιο κάτω: | | |
|  |  | |  |  | |
|  |  | |  | (α) την κατάργηση ή και τη μη πρόσβαση από τους χρήστες σε ιστότοπους που φιλοξενούν ιστοσελίδες που περιέχουν ή διαδίδουν εργασίες που εμπίπτουν στο πλαίσιο των διατάξεων του άρθρου 3 χωρίς άδεια ίδρυσης και λειτουργίας που χορηγείται δυνάμει των διατάξεων του παρόντος Νόμου. | |
|  |  | |  |  | |
|  |  | |  | (β) Τη φραγή της πρόσβασης σε ιστοσελίδες που περιλαμβάνουν εργασίες που εμπίπτουν στο πλαίσιο των διατάξεων του άρθρου 3 χωρίς άδεια ίδρυσης και λειτουργίας που χορηγείται δυνάμει των διατάξεων του παρόντος Νόμου. | |
|  |  | |  |  | |
|  |  | | (3) (α) Πάροχοι διαδικτύου οι οποίοι προσφέρουν υπηρεσίες ή πρόσβαση στο διαδίκτυο εντός του εδάφους της Δημοκρατίας, υπέχουν υποχρέωση όπως όταν αποκτήσουν γνώση ή όταν ενημερωθούν από την εμπλεκόμενη Υπηρεσία για την παροχή εργασιών που εμπίπτουν στο πλαίσιο των διατάξεων του άρθρου 3 χωρίς άδεια ίδρυσης και λειτουργίας που χορηγείται δυνάμει των διατάξεων του παρόντος Νόμου σε οποιονδήποτε ιστότοπο, λάβουν, άμεσα τα κατάλληλα μέτρα για τη διακοπή της πρόσβασης από τους χρήστες του διαδικτύου. | | |
|  |  | |  |  | |
|  |  | | (β) Παράβαση της αναφερόμενης στην παράγραφο (α) υποχρέωσης συνιστά αδίκημα που τιμωρείται σε περίπτωση καταδίκης με ποινή φυλάκισης που δεν υπερβαίνει τον ένα χρόνο ή με χρηματική ποινή που δεν υπερβαίνεις τις €2.000 ή και με τις δύο αυτές ποινές. | | |
|  |  | | | | |
| Τροποποίηση του άρθρου 19 βασικού νόμου | 14.- Το άρθρο 19 του βασικού νόμου τροποποιείται ως ακολούθως: | | | | |
|  |  | |  | | |
|  | (α) | | Αρίθμηση της πρώτης παραγράφου του βασικού νόμου ως εδάφιο (1) παράγραφος (α). | | |
|  | (β) | | Με την προσθήκη νέας παραγράφου (β) ως ακολούθως: | | |
|  |  | |  | | |
|  |  | | «(β) Κάθε πρόσωπο το οποίο χωρίς να είναι κάτοχος ισχύουσας άδειας ξεναγού που χορηγείται ή ανανεώνεται δυνάμει του άρθρου 14, προσφέρει ή διαφημίζει εξ αποστάσεως με ηλεκτρονικά μέσα το επάγγελμα του ξεναγού, εφαρμόζονται οι διατάξεις του περί της Σύμβασης κατά του Εγκλήματος μέσω του Διαδικτύου (Κυρωτικός) Νόμου, όπως αυτός εκάστοτε τροποποιείται ή αντικαθίσταται.». | | |
|  |  | |  | | |
|  | (γ) Με την προσθήκη των ακόλουθων νέων εδαφίων (2) και (3): | | | | |
|  |  | | | | |
|  | (2) Τηρουμένων των διατάξεων του εδαφίου 1 (β) το Δικαστήριο σε οποιοδήποτε στάδιο της διαδικασίας δύναται να διατάξει τα πιο κάτω: | | | | |
|  |  | | | | |
|  | (α) | | την κατάργηση ή και τη μη πρόσβαση από τους χρήστες σε ιστότοπους που φιλοξενούν ιστοσελίδες που περιέχουν ή διαδίδουν εργασίες που εμπίπτουν στο πλαίσιο των διατάξεων του άρθρου 2 χωρίς άδεια ξεναγού που χορηγείται δυνάμει των διατάξεων του παρόντος Νόμου. | | |
|  |  | |  | | |
|  | (β) | | Τη φραγή της πρόσβασης σε ιστοσελίδες που περιλαμβάνουν εργασίες που εμπίπτουν στο πλαίσιο των διατάξεων του άρθρου 2 χωρίς άδεια ξεναγού που χορηγείται δυνάμει των διατάξεων του παρόντος Νόμου. | | |
|  |  | |  | | |
|  | (3) (α) | | Πάροχοι διαδικτύου οι οποίοι προσφέρουν υπηρεσίες ή πρόσβαση στο διαδίκτυο εντός του εδάφους της Δημοκρατίας, υπέχουν υποχρέωση όπως όταν αποκτήσουν γνώση ή όταν ενημερωθούν από την εμπλεκόμενη Υπηρεσία για την παροχή εργασιών που εμπίπτουν στο πλαίσιο των διατάξεων του άρθρου 2 χωρίς άδεια ξεναγού που χορηγείται δυνάμει των διατάξεων του παρόντος Νόμου σε οποιονδήποτε ιστότοπο, λάβουν, άμεσα τα κατάλληλα μέτρα για τη διακοπή της πρόσβασης από τους χρήστες του διαδικτύου. | | |
|  |  | |  | | |
|  | (β) | | Παράβαση της αναφερόμενης στην παράγραφο (α) υποχρέωσης συνιστά αδίκημα που τιμωρείται σε περίπτωση καταδίκης με ποινή φυλάκισης που δεν υπερβαίνει τον ένα χρόνο ή με χρηματική ποινή που δεν υπερβαίνεις τις €2.000 ή και με τις δύο αυτές ποινές | | |
|  |  | | | | |
| Τροποποίηση του βασικού νόμου με την τροποποίηση του άρθρου 20. | 15- Το άρθρο 20 του βασικού νόμου τροποποιείται ως ακολούθως: | | | | |
|  |  | |  | | |
|  | (α) αμέσως μετά τη λέξη «έργο», με τη διαγραφή της φράσης «οποιουδήποτε λειτουργού του Οργανισμού εντεταλμένου» (πρώτη και δεύτερη γραμμή) και την αντικατάσταση της με τη φράση «του Υφυπουργείου Τουρισμού». | | | | |
|  |  | |  | | |
|  | (β)με τη διαγραφή, αμέσως μετά τη λέξη «έργο», της φράσης «των εντεταλμένων λειτουργών του Οργανισμού» (έκτη γραμμή) και την αντικατάστασή της με τη φράση «του Υφυπουργείου Τουρισμού». | | | | |
|  |  | |  | | |
| Τροποποίηση του βασικού νόμου με την προσθήκη νέων άρθρων 21Α και 21Β. | 16.- Ο βασικός νόμος τροποποιείται με την προσθήκη, αμέσως μετά το άρθρο 21, του ακόλουθου νέων άρθρων 21Α και 21Β ως ακολούθως: | | | | |
|  | «Διοικητικές κυρώσεις και είσπραξη διοικητικών προστίμων. | | 21Α. (1) Σε περίπτωση παράβασης διατάξεων του παρόντος Νόμου ή και των δυνάμει αυτού εκδιδόμενων Κανονισμών από οποιοδήποτε πρόσωπο, το Υφυπουργείο Τουρισμού δύναται να επιβάλει στον παραβάτη διοικητικό πρόστιμο ύψους δύο χιλιάδων ευρώ (€2.000) και, σε περίπτωση επανάληψης ή συνέχισης της παράβασης, διοικητικό πρόστιμο που δεν υπερβαίνει τις τέσσερεις χιλιάδες ευρώ (€4.000), χωρίς επηρεασμό οποιωνδήποτε άλλων διατάξεων του παρόντος Νόμου ή της κειμένης νομοθεσίας περί επιβολής διοικητικών κυρώσεων | | |
|  |  | |  | | |
|  |  | | (2) Χωρίς επηρεασμό του εδαφίου (1), σε περίπτωση που το Υφυπουργείο Τουρισμού διαπιστώσει παράβαση του παρόντος Νόμου ή/και των δυνάμει αυτού εκδιδόμενων Κανονισμών, δύναται να επιβάλει διοικητικά πρόστιμα- | | |
|  |  | |  | | |
|  |  | | (α) Σε νομικά πρόσωπα· και | | |
|  |  | |  | | |
|  |  | | (β) σε διοικητικό σύμβουλο, διευθυντικό στέλεχος ή αξιωματούχο ή γραμματέα των νομικών προσώπων, σε περίπτωση που διαπιστωθεί ότι η παράβαση οφειλόταν σε δική τους υπαιτιότητα, παράλειψη ή αμέλεια. | | |
|  |  | |  | | |
|  |  | | (3) Το Υφυπουργείο Τουρισμού δύναται να ανακοινώνει δημόσια οποιαδήποτε μέτρα ή κυρώσεις επιβάλλονται σε περίπτωση παράβασης των διατάξεων του παρόντος Νόμου ή/και των δυνάμει αυτού εκδιδόμενων Κανονισμών, εκτός εάν η ανακοίνωση αυτή ενδέχεται να προκαλέσει δυσανάλογη ζημιά στα εμπλεκόμενα μέρη. | | |
|  |  | |  | | |
|  |  | | (4) Σε περίπτωση παράλειψης πληρωμής διοικητικού προστίμου που έχει επιβληθεί από το Υφυπουργείο, λαμβάνονται δικαστικά μέτρα προς είσπραξη του ως προνοείται στο εδάφιο (6). | | |
|  |  | |  | | |
|  |  | | (5) Τα διοικητικά πρόστιμα που επιβάλλονται από το Υφυπουργείο Τουρισμού κατά τις διατάξεις του παρόντος Νόμου λογίζονται έναντι των εσόδων του Πάγιου Ταμείου της Δημοκρατίας. | | |
|  |  | |  | | |
|  |  | | (6) Σε περίπτωση παράλειψης καταβολής διοικητικού προστίμου ή χρηματικής πληρωμής που καθορίζεται στο πλαίσιο συμβιβασμού, το Υφυπουργείο Τουρισμού δύναται να λαμβάνει δικαστικά μέτρα προς είσπραξή του, οπότε το οφειλόμενο ποσό εισπράττεται ως αστικό χρέος. | | |
|  |  | |  | | |
|  |  | | (7) Πριν να προβεί στην έκδοση της απόφασής του για ενδεχόμενη επιβολή διοικητικού προστίμου, το Υφυπουργείο οφείλει να δίδει δικαίωμα ακρόασης σε κάθε επηρεαζόμενο πρόσωπο και να επισημαίνει τα δικαιώματα που του παρέχονται δυνάμει του εδαφίου (8). | | |
|  |  | |  | | |
|  |  | | (8) Πρόσωπο, στο οποίο κοινοποιείται έγγραφο με βάση το εδάφιο (7) έχει το δικαίωμα, εντός προθεσμίας την οποία τάσσει το Υφυπουργείο Τουρισμού και η οποία δύναται να είναι μεταξύ τριών και είκοσι μίας ημερών από την εν λόγω κοινοποίηση, να προβεί σε γραπτές παραστάσεις προς το Υφυπουργείο Τουρισμού. | | |
|  |  | |  | | |
|  |  | | (9) Το Υφυπουργείο Τουρισμού οφείλει να λαμβάνει υπόψη τις παραστάσεις αυτές πριν να προβεί στην έκδοση απόφασης για την ύπαρξη ή μη παράβασης, στην επιβολή διοικητικού προστίμου και στον καθορισμό του ύψους αυτού. | | |
|  |  | |  | | |
|  |  | | (10) Το Υφυπουργείο Τουρισμού δύναται να καλέσει πρόσωπο ή να δεχτεί αίτημά του για προφορικές παραστάσεις, σε περίπτωση που αυτές απαιτούνται, για την επεξήγηση των γραπτών παραστάσεων που έχουν ήδη υποβληθεί. | | |
|  |  | |  | | |
|  |  | | (11) Το Υφυπουργείο Τουρισμού δύναται να δίδει παράταση της προθεσμίας που τάσσεται δυνάμει του εδαφίου (8) σε περίπτωση κωλύματος ή άλλης εύλογης αιτίας. | | |
|  |  | |  | | |
|  |  | | (12) Σε περίπτωση μη υποβολής οποιωνδήποτε παραστάσεων εντός ταχθείσας προθεσμίας, η Επιτροπή δύναται να προχωρεί στη λήψη απόφασης χωρίς άλλη ειδοποίηση.». | | |
|  |  | |  | | |
|  | Ιεραρχική προσφυγή. | | 21Β. (1) Κάθε πρόσωπο το οποίο δεν ικανοποιείται από απόφαση του Υφυπουργείου Τουρισμού που εκδόθηκε δυνάμει των διατάξεων του παρόντος νόμου δύναται να ασκήσει προσφυγή ενώπιον του Υπουργού εντός είκοσι ημερολογιακών ημερών από την κοινοποίηση σε αυτό της σχετικής απόφασης, στην οποία εκτίθενται οι λόγοι προς υποστήριξη αυτής. | | |
|  |  | |  | | |
|  |  | | (2) Ο Υπουργός εξετάζει αμέσως κάθε προσφυγή που γίνεται σ’ αυτόν αποφασίζει σε κάθε προσφυγή και κοινοποιεί την απόφαση του στον προσφεύγοντα το αργότερο εντός είκοσι ημερολογιακών ημερών από την άσκηση της προσφυγής: | | |
|  |  | |  | | |
|  |  | | Νοείται ότι ο Υπουργός, αν, σε οποιαδήποτε συγκεκριμένη περίπτωση ήθελε θεωρήσει αυτό αναγκαίο ή σκόπιμο, δύναται κατά την κρίση του να ακούσει ή με άλλο τρόπο δώσει την ευκαιρία στον προσφεύγοντα να υποστηρίξει τους λόγους στους οποίους στηρίζεται η προσφυγή: | | |
|  |  | |  | | |
|  |  | | Νοείται περαιτέρω ότι ο Υπουργός δύναται να αναθέσει σε λειτουργό ή επιτροπή λειτουργών του Υπουργείου Οικονομικών να εξετάσει ορισμένα θέματα που προβάλλονται στην προσφυγή και να υποβάλει σ’ αυτόν το πόρισμα της εξέτασης αυτής προτού ο Υπουργός εκδώσει την απόφαση του για την προσφυγή. | | |
|  |  | |  | | |
|  |  | | (3) Πρόσωπο που δεν ικανοποιείται από την απόφαση του Υπουργού δύναται να προσφύγει στο Δικαστήριο αλλά μέχρι την έκδοση της απόφασης του Υπουργού σε περίπτωση προσφυγής σε αυτόν, ή σε περίπτωση μη προσφυγής σε αυτόν μέχρι την πάροδο των προθεσμιών που προβλέπονται στο εδάφιο (1) για την καταχώριση ιεραρχικής προσφυγής, η απόφαση του Υφυπουργείου Τουρισμού, δεν καθίσταται εκτελεστή.» | | |
|  |  | |  | | |
| Τροποποίηση του άρθρου 22 του βασικού νόμου. | 18.- Το άρθρο 22 του βασικού νόμου τροποποιείται ως ακολούθως: | | | | |
|  |  | | | | |
|  | (α) Με την τροποποίηση του εδαφίου (1) με την προσθήκη στην παράγραφο (α) της λέξης «άδειας» πριν τη λέξη «ξεναγού» (2η γραμμή) και τη διαγραφή αμέσως μετά τη λέξη «ξεναγού» (2η γραμμή), της φράσης «και για ανανέωση τέτοιας άδειας» (2η και 3η γραμμή). | | | | |
|  |  | | | | |
| Κατάργηση του άρθρου 23 του βασικού νόμου. | 19.- Το άρθρο 23 του βασικού νόμου καταργείται. | | | | |
|  |  | | | | |